Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: az 1989. évi XXXI. törvény hatálybalépése (1989. október 23.) után indult eljárásokra terjed ki. Az ezen idõpontot megelõzõen keletkezett sérelmet tartalmazó panaszok aránya csökkenõ tendenciát mutat, de még 2002-ben is 18 panaszt
Paragraph Index: 24

3. A panaszok vizsgálatának ügytípusok szerinti jellemzõi 3.1. Állampolgársági ügyek Az országgyûlési biztos általános helyettese a beszámolási idõszakban három, a magyar állampolgárság fennállását, illetve megszerzését érintõ beadványt vizsgált. Két ügyben az eljáró hatóságok jelentõsen túllépték az elvégzendõ eljárási cselekményekre elõírt határidõket, amelynek következtében az érdemi döntések is késve születtek meg. Az elsõ ügyben egy magyar nemzetiségû venezuelai állampolgár azt sérelmezte, hogy az útlevélkérelmét a magyar hatóságok azzal az indokkal utasították el, hogy nem magyar állampolgár. A vizsgálat adatai szerint a panaszost 1944-ben deportálták, a koncentrációs tábor felszabadítását követõen azonban nem tért vissza Magyarországra, hanem elõbb Franciaországban élt és dolgozott, majd Venezuelába költözött. A panaszos 1945. január 20-án – a Moszkvában kötött fegyverszüneti egyezmény aláírásának napján – vesztette el a magyar állampolgárságot. Vizsgálata eredményeként az országgyûlési biztos általános helyettese megállapította, hogy miután az útlevélkérelem elõterjesztésekor a panaszos már nem volt magyar állampolgár, így annak elutasítása a hazatéréshez való alkotmányos joggal összefüggõ visszásságot nem eredményezett. A vizsgálat adatai szerint a panaszos az útlevélkérelme elutasításáról szóló elsõfokú határozatot megfellebbezte. A vizsgálat adatai szerint a Belügyminisztérium Adatfeldolgozó Hivatala a panaszos fellebbezését a nyolcnapos határidõn túl terjesztette fel a BM Önkormányzati Fõosztályára, ahol a jogszabályban elõírt harmincnapos határidõt jelentõsen túllépve, csak közel egy év elteltével döntöttek az ügyben. A jogszabályban elõírt határidõk túllépése a jogállamiság és az abból fakadó jogbiztonság követelményével, valamint a tisztességes eljáráshoz való joggal összefüggõ visszásságot okozott. Az országgyûlési biztos általános helyettese az alkotmányos joggal összefüggõ visszásságok orvoslására ajánlást nem tett, mivel a határidõk elmulasztása érdemben nem befolyásolta panaszos érdekét, magyar útlevelet ugyanis nem kaphatott volna a határidõk betartása esetén sem. Ugyanakkor felkérte a belügyminisztert, hogy a feltárt alkotmányos jogokkal összefüggõ visszásságok jövõbeli elkerülése érdekében, nyomatékosan hívja fel mind az alapeljárásban, mind a fellebbezési eljárásban eljáró munkatársai figyelmét a törvényi határidõk pontos betartására. (OBH 3374/2000.) A második ügyben a panaszosok egyik sérelme az volt, hogy a magyar állampolgárság megszerzése iránti (a továbbiakban: honosítási) kérelmüket a lakóhelyük szerint illetékes Patalom Község Önkormányzatának jegyzõje (a továbbiakban: jegyzõ) késve továbbította a Belügyminisztériumnak. A panaszosok azt is sérelmezték, hogy az állam- polgársági eskü, illetve fogadalom letételét követõen a polgármesteri hivatal csak jelentõs késéssel kezdeményezte az illetékes hivataloknál az õ és családtagjaik magyarországi anyakönyvezését, illetve a személyazonosító jelük képzését. A vizsgálat adatai szerint a jegyzõ a magyar állampolgárságról szóló törvényben elõírt nyolc nap helyett, az egyik család honosítási kérelmét két hónap, a másikét csak közel nyolc hónap elteltével küldte meg a Belügyminisztériumnak. Az anyakönyvvezetõ feladata, hogy a magyar állampolgárrá vált személy külföldön történt anyakönyvi eseményeinek hazai anyakönyvezésérõl, valamint a külföldi magyar állampolgársága megszerzésének anyakönyvi bejegyzésérõl gondoskodjon. Miután a honosított személyek említett adatainak anyakönyvezésére kizárólag a fõvárosi fõjegyzõ illetékes, az állampolgári eskü, illetve fogadalom letételét követõen az anyakönyvvezetõi feladatokat is ellátó jegyzõnek a panaszosok anyakönyvi iratait részére haladéktalanul meg kellett volna küldenie. A vizsgálat adatai szerint az egyik panaszos anyakönyvezéséhez szükséges iratokat a jegyzõ csak az állampolgársági eskü letételét követõ hat hónap után küldte meg a fõjegyzõnek. Idõközben a Somogy Megyei Közigazgatási Hivatal (a továbbiakban: Közigazgatási Hivatal) törvényességi, illetve felügyeleti hatósági ellenõrzést tartott a polgármesteri hivatalnál. Figyelemmel arra, hogy a család anyakönyvezéséhez szükséges iratok annyira hiányosak voltak, hogy azokat a Fõpolgármesteri Hivatal visszaküldte a jegyzõnek, a Közigazgatási hivatal vezetõje Kaposvár anyakönyvvezetõjét jelölte ki arra, hogy az ügyben eljárjon. A magyar állampolgárság megszerzésérõl az anyakönyvvezetõi feladatokat is ellátó jegyzõnek az állampolgársági eskü letételét követõ öt munkanapon belül intézkednie kellett volna a személyazonosító jel képzésérõl a panaszosok számára. Az egyik panaszos, illetve családja esetében a jegyzõ még a személyazonosító jelhez szükséges nyomtatványok kitöltésérõl sem gondoskodott, így azt a kaposvári polgármesteri hivatal közel két éves késéssel volt kénytelen pótolni. A másik ügyben csak több hónap elteltével töltették ki a szükséges nyomtatványokat, amelyek csak újabb hónapok elteltével érkeztek a BM Központi Adatfeldolgozó és Nyilvántartó Hivatalba. A vizsgálat eredményeként az országgyûlési biztos általános helyettese megállapította, hogy a jogszabályban elõírt eljárási határidõk megsértése, továbbá a felsorolt eljárási cselekmények elmulasztása, illetve késedelmes teljesítése a jogállamiságból eredõ tisztességes eljáráshoz való joggal összefüggõ visszásságot okozott. A vizsgálat adatai szerint 2000. január 1-jén megalakult Magyaratád és Patalom Önkormányzatinak Körjegyzõségi Hivatala. Miután a panasszal érintett ügyekben eljáró jegyzõnek a polgármesteri hivatallal fennálló közszolgálati jogviszonya 1999. szeptember 30-án megszünt, az országgyûlési biztos általános helyettese a fegyelmi felelõsségre vonását nem kezdeményezte. A vizsgálattal érintett ügyekben a polgármesteri hivatal mind a honosítási ügyekben, mind a magyar állampolgárok hazai anyakönyvezése, mind a polgárok személyi adatának és lakcímének nyilvántartása körében elvégzendõ eljárási

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes